Suchinthana/ta-wikipedia huggingface dataset:
நெஞ்சுவிடு தூது

நெஞ்சுவிடு தூது, உமாபதி சிவாச்சாரியார் என்பவரால் எழுதப்பட்ட நூலாகும். இது 14-ஆம் நூற்றாண்டில் சாலிவாகனம் 1233 (பொஊ 1311) ஆம் ஆண்டில் பாடப்பட்டது. இந்நூலின் செய்யுள்கள் கலிவெண்பாவில் பாடப்பட்டுள்ளன. இந்நூலின் ஆசிரியர், தனது  ஞானாசிரியனைத் தலைவனாக நினைத்துத் தன்னைக் காதலியாகப் பாவித்துத் தனது மனதைத் தலைவனின் அன்பையும் அருளையும் பெற்று வரத் தூது அனுப்புவதாக இந்நூல் அமைந்துள்ளது.

இந்நூலில் இறைவனைத் தலைவனாகப் பாவித்து எழுதப்பட்டுள்ளதால், இறைவனது பெருமைகளும், சைவ சித்தாந்த கொள்கைகளும் கூறப்படுகின்றன. அவருடைய இயல்பு, பசு, பாச இயல்பு ஆகியவை பற்றி எழுதப்பட்டுள்ளது.

பகுதிகள்
மூன்று பகுதிகளாகக் காணத்தக்க இந் நூலின் 
 முதற்பகுதியில், இறைவன் இயல்பு, உயிரின் இயல்பு, தளைகளின் இயல்பு எனச் சைவ சித்தாந்தத்தின் உண்மைகளான இறைவன், உயிர், மலங்கள் ஆகியன பற்றிக் கூறப்பட்டுள்ளது. 
 இரண்டாம் பகுதியில் இறைவனுடைய நிலையை மலை, நாடு, ஆறு, ஊர், தார், குதிரை, யானை, கொடி, முரசு, ஆணை எனும் தசாங்கங்களின் அடிப்படையில் நூலாசிரியர் விளக்கியுள்ளார். 
 மூன்றாம் பகுதியில் இறைவனது பெருமை, ஞானாசாரியன், குரு உபதேசம், அடையும் இடம் என்பவை தொடர்பில், பிற சமயங்களில் மயங்காது, சைவ சித்தாந்தக் கொள்கைகளைக் கடைப்பிடிக்குமாறு அறிவுறுத்தப்படுகிறது.

நூலின் சிறப்பு 
இந்நூலின் இறுதி அங்கமாகத் தனி வெண்பா ஒன்றினை முழுக்கருத்தையும் விளக்கும் வகையில் நூலாசிரியர் அமைத்திருக்கின்றார்.

இவற்றையும் பார்க்கவும்
 மெய்கண்ட சாத்திரங்கள்
 தத்துவ நிச்சயம் (தத்துவராயர் எழுதிய நெஞ்சுவிடு தூது)

மேற்கோள்கள்

உசாத்துணைகள்
 இராசமாணிக்கனார். மா., சைவசமய வளர்ச்சி, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)

வெளி இணைப்புகள்
 நெஞ்சுவிடு தூது.pdf

14 ஆம் நூற்றாண்டுத் தமிழ் நூல்கள்
சைவ சித்தாந்த தமிழ் இலக்கியம்
தூது இலக்கியங்கள்
1311
பேரீச்சை

பேரீச்சை Phoenix dactylifera பனை வகையைச் சேர்ந்த ஒரு மரம். இம்மரம் இதனுடைய இனிப்பான பழங்களுக்காக வளர்க்கப்படுகிறது. இம்மரம் முதன்முதலில் எங்கு வளர்க்கப்பட்டது என்பதற்கான விவரம் தெரியவில்லை எனினும் பெர்சியக் குடாவில் தொடங்கியிருக்கலாம் என்று கருதப்படுகிறது. இது ஒரு நடுத்தர அளவுள்ள தாவரம். 15 முதல் 25 மீட்டர் உயரம் வரை வளரக்கூடியது. இதன் ஓலைகள் 4 முதல் 6 மீட்டர் நீளம் வரை இருக்கும். ஓர் ஓலையில் 150 ஈர்க்குகள் வரை இருக்கும். ஒவ்வோர் ஈர்க்கும் 30 செ. மீ நீளம் வரை வளரும். மரத்தின் உச்சி 6 முதல் 10 மீட்டர் வரை இருக்கும். ஒவ்வொரு பழமும் அதன் அளவையும் வகையையும் பொறுத்து 20-70 கலோரி சத்தினைக் கொண்டிருக்கும்.இம்மரம் தோற்றத்தில் தமிழகத்தில் இயல்பாக காணப்படும் ஈச்சை மரத்தை ஒத்தது.

உற்பத்தி
பேரீச்சை விவசாயம் செய்பவர்கள் அதற்கான மகரந்தச் சேர்க்கையை செயற்கை முறையில் செய்கின்றனர். தனியாக ஆண் மரத்தை வைத்து, அதில் பூ வரும்போது மகரந்தத்தைச் சேகரித்து, அதை பெண் மரங்களின் பூக்களில் தெளித்து மகரந்த சேர்க்கையை செய்கின்றனர்.

உணவுப் பயன்பாடு

பேரீச்சை வகைகள்
அரபு நாடுகளில் ஏராளமான பேரீச்சை வகைகள் காணப்படுகின்றன. அவற்றிற் சில பின்வருமாறு:

மேற்கோள்கள்

வெளி இணைப்புகள்

 INC, International Nut and Dried Fruit Council Foundation
 Date Palm Cultivation  (Food and Agriculture Organization)
 Date Palm Products (Additional information from the FAO)
 Date Palm entry in Encyclopaedia Iranica

பழ மரங்கள்
நுபுர் மேத்தா

நுபுர் மேத்தா ஒரு இந்தியத் திரைப்பட மற்றும் விளம்பர நடிகை. இவர் இந்தியில் வெளியான ஜோ போலே ஸோ நிஹா திரைப்படத்தில் நடித்துள்ளார். நுபுர், பேன்டா குளிர்பானம், பைரேலி போன்ற விளம்பரங்களிலும் பியாட் வகை காருடைய நாள்காட்டி விளம்பரத்திலும் நடித்துள்ளார். ஸ்போர்ட்ஸ்வியர் என்னும் நாளிதழின் 2001-ம் ஆண்டின், சூன் மாத இதழின் அட்டைப்பக்கத்தில் இவருடைய புகைப்படம் வெளிவந்தது. கடந்த ஆண்டு (2011), இந்தியாஸ் பர்ஸ்ட் மில்ஸ் அண்ட் பூன்ஸ் வெர்சன்ஸ் (India’s first Mills & Boons versions) என்ற புத்தகத்தின் அட்டைப் பக்கத்திலும் இவருடைய புகைப்படம் வெளிவந்தது.

கிரிக்கெட் சூதாட்ட பிணக்கு 
தி சண்டே டைம்ஸ் பத்திரிக்கை வெளியிட்டுள்ள செய்தியின்படி, 2011-ம் ஆண்டு நடைபெற்ற உலக கிண்ணத்திற்கானத் துடுப்பாட்ட போட்டியில் இந்திய - பாகிஸ்தான் அணிகளுக்கு இடையில் நடைபெற்ற அரையிறுதிப் போட்டியில் சூதாட்டம் செய்யப்பட்டதாகவும், அதில் இந்தித் திரைப்பட நடிகை ஒருவர் சம்பந்தப்பட்டிருப்பதாகவும், அந்நடிகையின் புகைப்படம் சற்று மங்கலாக வெளியிடப்பட்டிருந்தது. அது நுபுர் மேத்தாவின் தோற்றத்துடன் ஒத்துப்போகின்றது. ஆயினும், நுபுர் மேத்தா, இந்தக் குற்றச்சாட்டை மறுத்துள்ளார். இது குறித்து, அந்நாளிதழுக்கு எதிராக நுபுர் வழக்கு தொடுக்க உள்ளார்.. இப்பிணக்குகளுக்குப் பின்னர், நுபுர் பிக் பாஸ் என்ற தொலைக்காட்சித் தொடரில் தோன்ற அழைப்பு விடப்பட்டுள்ளது. சூன் 11, 2012-ல், நுபுரிடம் பன்னாட்டுத் துடுப்பாட்ட அவையின் சூதாட்ட தடுப்புக்குழு மும்பையில் விசாரணை செய்தது

குறிப்புகளும் மேற்கோள்களும் 

வாழும் நபர்கள்
இந்தித் திரைப்பட நடிகைகள்
1980 பிறப்புகள்
தட்டை வடை

தட்டை வடை அல்லது  பருத்தித்துறை வடை பெருமாள் வடை என்பது இலங்கையின் தமிழர் உணவுத் தயாரிப்புக்களில் குறிப்பிடத்தக்க முக்கிய இடத்தைக் கொண்டுள்ளது. இந்த வடையின் தாயகம் யாழ்ப்பாணம் வடபகுதியிலமைந்துள்ள பருத்தித்துறை ஆகும். இது ஈழத்தமிழர்களின் சுதேச தின்பண்ட வகைகளில் ஒன்றாகும்.

மேற்கோள்கள்

வடை
ஈழத்தமிழர் உணவுகள்
சாலையோர உணவுகள்
இணையப் படக்கருவி

இணையப் படக்கருவி என்பது கணினியில் இணைத்துப் பயன்படுத்தப்படும் ஒரு வகையாக நிகழ்படக் கருவியாகும். சாதாரண படக்கருவிகளுடன் ஒப்பிடும்போது, இணையப் படக்கருவி ஆற்றலில் சிறியது.

இணையப் படக்கருவியைக் கணனியுடன் இணைக்க அகிலத் தொடர் பாட்டை, ஈதர்நெட் மற்றும் ஒய்-ஃபை இணைப்புகள் பயன்படுத்தப்படுகின்றன. இக்கருவி பெரும்பாலும் இணைய அரட்டைக்காகவும் பாதுகாப்புக் கண்காணிப்பு நோக்கங்களுக்காகவும் பயன்படுத்தப்படுகிறது.

மேற்கோள்கள்

நிகழ்படம்
கணினி உள்ளீடு கருவிகள்
ஊசித்தட்டான்

ஊசித்தட்டான் அல்லது ஊசித்தட்டாரப் பூச்சி அல்லது ஊசித் தும்பி (Damselfly) என்பது நீர்நிலைகளுக்கு அருகே காணப்படும் பூச்சிக் குடும்பமாகும். தட்டாரப்பூச்சியைவிட ஒல்லியான, ஊசி போன்ற பறக்கும் பூச்சித் தனியன்களாகும்.

இப்பூச்சிகள் உயிரினப் வகைப்பாட்டில் “பல் இருக்கின்ற” எனப் பொருள்படும் ஓடோனட்டா என்னும் வரிசையில், சைகோப்டெரா என்னும் துணைவரிசையைச் சேர்ந்த உயிரினமாகும். இவை தட்டாரப்பூச்சி போலல்லாது ஓய்வெடுக்கும்போது இறக்கைகளை நீளவாட்டில் சமாந்தரமாக வைத்துக் கொள்ளும்.

ஊசித்தட்டானின் பின் இறக்கைகள் முன் இறக்கைகளை ஒத்து காணப்படும். ஒப்பீட்டளவில் தட்டாரப்பூச்சிளைவிட சிறிதும் பலவீனமான இவற்றின் கண்கள் வேறுபட்டுக் காணப்படும்.

சொல்லிலக்கணம் 
சைகோப்டெரா (Zygoptera) எனும் பெயர் கிரேக்க மொழியில் ஒன்றிணைந்த அல்லது சேர்ந்திருக்கும் எனும் பொருளுள்ள சைகோ மற்றும் இறக்கைகள் எனும் பொருளுள்ள பிடெராசு ஆகிய சொற்களிலிருந்து உருவாகியது. "சைகோ" + "பிடெராசு"  என்ற இருசொற்களின் கூட்டு. சைகோப்டெரா என்பது "சேர்ந்திருக்கும் இறகுகள்" எனப் பொருள் கொள்கிறது. ஊசித்தட்டான் இரு சோடி இறக்கைகள் கொண்டு காணப்படும். அவை தட்டாரப்பூச்சியின் இறக்கைள் போன்று பின் இறக்கைகள் முன் இறக்கைகளைவிட அகலமானவையல்ல. ஊசித்தட்டான் தன் இறக்கைகளை பின் நோக்கி மடிக்க வல்லன, ஆனால் தட்டாரப்பூச்சியால் அவ்வாறு செய்ய முடியாது.

மேற்கோள்கள்

வெளி இணைப்புகள் 

 Dragonflies and damselflies on the University of Florida / Institute of Food and Agricultural Sciences Featured Creatures Web site
 Tree of Life: Odonata
 Minnesota Dragonfly Society: Biology and Ecology 

ஊசித்தட்டான்கள்
தமிழருவி மணியன்

தமிழருவி மணியன் () தமிழக அரசியல்வாதியும் எழுத்தாளரும் பேச்சாளரும் ஆவார். இவரது இயற்பெயர் தெய்வசிகாமணி. முன்னாள் தமிழக முதலமைச்சர் காமராசர் இவரை தமிழருவி எனும் பெயரால் பாராட்டினார். அன்று முதல் இவர் தமிழருவி மணியன் என அழைக்கப்படுகிறார்.

கல்வி 
தமிழருவி மணியன் சென்னை மாநிலக் கல்லூரியில் புவியியல் பயின்று பட்டம் பெற்றார். பின்னர் கல்வியியல், சட்டம் ஆகியவற்றில் இளங்கலைப் பட்டம் பெற்றிருக்கிறார்.

பணி 
சென்னை சூளைப் பகுதியில் அமைந்துள்ள இந்து ஒற்றுமைக் குழு மேல்நிலைப் பள்ளியில் (Hindu Union Committee Higher Secondary School) சமூக அறிவியல் ஆசிரியராகப் பல்லாண்டுகள் பணியாற்றி விருப்ப ஓய்வு பெற்றார்.  சிலகாலம் வழக்குரைஞராகப் பணியாற்றினார்.

அரசியல்

இந்திய தேசிய காங்கிரசில்
காமராசரின் தலைமைத்துவத்தால் ஈர்க்கப்பட்ட இவர், அவரது தலைமையில் கீழ் இயங்கிய இந்திய தேசிய காங்கிரசு, சிண்டிகேட் காங்கிரசு எனப்பட்ட நிறுவன காங்கிரசு ஆகியவற்றில் இணைந்து தொண்டாற்றினார்.

ஜனதா கட்சியில் 
காமராசரின் மறைவிற்குப் பின்னர் ஜனதா கட்சியில் இணைந்தார். அக்கட்சியின் தமிழ்நாடு மாநில பொதுச்செயலாளராக இருந்தார்.

ஜனதாதளத்தில்
இராமகிருஷ்ண மகாபலேஷ்வர் ஹெக்டே  ஜனதா தளத்தில் இணைந்து அதன் தமிழ்நாடு மாநிலப் பொதுச்செயலாளராக இருந்தார்.

லோக்சக்தியில்
இராமகிருஷ்ண ஹெக்டே ஜனதா தளத்திலிருந்து பிரிந்து லோக்சக்தி என்னும் கட்சியைத் தொடங்கிய பொழுது அக்கட்சியின் தமிழ்நாட்டுத் தலைவராகப் பொறுப்பு வகித்தார்.

தமிழக லோக்சக்தி தொடக்கம்
பின்னர் தமிழக லோக்சக்தி எனக் கட்சி தொடங்கினார்.

தமிழ் மாநில காங்கிரசில்
மூப்பனாரின் அழைப்பை ஏற்று தமிழக லோக்சக்தி கட்சியை கலைந்து தமாகாவில் இணைந்து அதன் பொதுச்செயலர் ஆனார்.

இந்திய தேசிய காங்கிரசில்
இந்திய தேசிய காங்கிரசில் த.மா.கா. இணைந்தபொழுது இந்திய் தேசிய காங்கிரசில் தமிழ்நாடு மாநிலப் பொதுச்செயலாளராக ஆனார். 2008 ஆம் ஆண்டில் ஈழ இனப்பிரச்சனையில் அக்கட்சியின் நிலைப்பாட்டில் கருத்து வேறுபாடு கொண்டு அங்கிருந்து விலகினார்.

காந்திய மக்கள் இயக்கம் தொடக்கம் 
2009 ஆம் ஆண்டில் காந்திய மக்கள் இயக்கம் என்னும் அமைப்பை உருவாக்கி அதன் தலைவராகப் பொறுப்பேற்றார்.

காந்திய மக்கள் கட்சி தொடக்கம்
காந்திய மக்கள் கட்சி என்னும் புதிய அரசியல் கட்சியை 10 பிப்ரவரி 2014 அன்று தொடங்கியவர், பின்னர் அதை  2022ல் காமராசர் மக்கள் கட்சி என மாற்றினார்.

ரஜினிகாந்த் கட்சியின் மேற்பார்வையாளர்
2020ஆம் ஆண்டில் நடிகர் ரஜினிகாந்த் தொடங்க முனைந்த அரசியல் கட்சியின் மேற்பார்வையாளராக 2020 திசம்பர் 5ஆம் நாள் நியமிக்கப்பட்டார். பின்னர் அக்கட்சி தொடங்கப்படவே இல்லை.

பதவி
மு.கருணாநிதியால் தமிழக திட்டக்குழு தலைவரானார்.

படைப்புகள் 
தமிழருவி மணியனின் எழுத்துகளும் சொற்பொழிவுகளும் பின்வரும் நூல்களாக வெளிவந்துள்ளன:

 அன்பிற் சிறந்த தவமில்லை 
 அடிமனத்தின் சுவடுகள் 
 காமராசரும் கவிராசரும்
 கம்பன் காட்டும் இந்திரசித்தன் 
 ஞானபீடம் 
 ஊருக்கு நல்லது சொல்வேன்
 எங்கே போகிறோம் நாம்
 கனவு மெய்ப்பட வேண்டும் 
 மண்ணில் நல்ல வண்ணம் வாழலாம்.
 தமிழருவி
 மறக்க முடியாத மனிதர்கள்
 வாழ்வை வசப்படுத்தும் வழிகள்
 நட்பை போற்றுவோம்

இவர் ஒற்றைச்சிறகு என்னும் ஒரே ஒரு சிறுகதையை எழுதியிருக்கிறார். ஆனந்தவிகடன் இதழில் வெளிவந்த அச்சிறுகதைக்கு 2012 ஆம் ஆண்டிற்கான இலக்கியச் சிந்தனையின் விருது கிடைத்தது.

சான்றடைவு   

தமிழக எழுத்தாளர்கள்
தமிழ்ப் பேச்சாளர்கள்
காந்தியவாதிகள்
வாழும் நபர்கள்
சென்னை நபர்கள்
உந்துவிசை

உந்துவிசை என்பது விளைவு விசையாகும்.  இதனை நியூட்டனின் இரண்டாம் மற்றும் மூன்றாம் விதிகள் கொண்டு அளவிடலாம்.  ஒரு தொகுதியானது நிறையை முடுக்கும்போது அல்லது முடுக்கி ஒரு திசையில் வெளியேற்றும்போது அதற்கு நேரெதிர்த்திசையில் அத்தொகுதியின் மேல் அதே அளவு விசை செயல்படும், இதுவே உந்துவிசை ஆகும்.

எந்திரப் பொறியியலில், முதன்மை விசைக்கு செங்குத்துத் திசையில் செயல்படும் விசை உந்துவிசை எனப்படுகிறது.

மேற்கோள்கள்

காற்றியக்கவியல்
விசைகள்
மெஹ்தி ஹசன் (பாடகர்)

மெகதி அசன் கான்  (Mehdi Hassan Khan, ‎; சூலை 18, 1927 – சூன் 13, 2012)  ஓர்  பாக்கித்தானிய கசல் பாடகரும் முன்னாள் லாலிவுட் திரைப்பட பின்னணிப் பாடகரும் ஆவார்.  "கசல் மன்னர்" என்று புகழ்பெற்ற மெகதி அசன் பாக்கித்தான் திரைப்படத்துறையில் பெரிதும் மதிக்கப்பட்டார். இவருக்கு பாக்கித்தானிய அரசு தங்கா-இ-இம்தியாசு, நிகழ்த்துக்கலை பெருமை மற்றும் இலால்-இ-இம்தியாசு ஆகிய விருதுகளை வழங்கியுள்ளது. நேபாள அரசும் கோர்க்கா தக்சிண பகு என்ற விருதை வழங்கியுள்ளது.  நீண்டகால உடல்நலக் குறைவிற்குப் பின்னர் சூன் 13, 2012 அன்று கராச்சி  தனியார் மருத்துமனை ஒன்றில் இயற்கை எய்தினார்.

மேற்கோள்களும் குறிப்புக்களும்

வெளி இணைப்புகள்
 
 Ghazal king Mehdi Hassan passes away
 Mehdi Hassan biography

பாகிஸ்தானியக் கலைஞர்கள்
கசல் பாடகர்கள்
1927 பிறப்புகள்
2012 இறப்புகள்
ஊழியர் வருங்கால வைப்பு நிதி, இந்தியா

ஊழியர் சேமநல நிதி அல்லது ஊழியர் வருங்கால வைப்பு நிதி (Employees' Provident Fund) என்பது தொழிலாளர்களுக்கு அரசு வழங்கும் சமூகப் பாதுகாப்புத் திட்டத்தில் ஒன்றாகும். அரசு நிறுவனங்களிலும் தனியார் நிறுவனங்களிலும் வேலை பார்க்கும் தொழிலாளர்களின் எதிர்கால நலன் கருதி தொழிலாளரின் மாதாந்த சம்பளத்தில் தொழில்தருநர் சார்பிலும் தொழிலாளர் சார்பிலும் பங்களிப்புச் செய்வதாகும். இந்தப்பங்களிப்புப்பணத்தை தொழிலாளர் ஓய்வு பெற்ற பின்னர் மீளப்பெற்றுக் கொள்ளலாம்.

திட்ட விவரம் 
அரசாங்கம், தொழிலாளர்களினதும் ஊழியர்களினதும் எதிர்காலப் பாதுகாப்புக்காக கொண்டு வந்த திட்டம் தான் சேமநல நிதி ஆகும். இந்தியாவில் தொழிலாளர் சேமநல நிதி 1952 -ல் ஆரம்பிக்கப்பட்டது. 1971 முதல் ஓய்வூதியத் திட்டத்தையும் இதனோடு சேர்த்து இந்திய அரசாங்கம் செயல்படுத்தி வருகிறது . ஊழியர்களின் அடிப்படை சம்பளம்(Basic Salary), அகவிலைப்படியில்(Allowances) 12% தொழிலாளர் சேமநல நிதியாகப் பிடிக்கப்படும் . தனியார் நிறுவனங்களில் பணியாளரிடமிருந்து பிடிக்கப்படும் அதே அளவு தொகையை நிறுவனமும் வழங்கும். இது தவிர, பணியாளர் விருப்பப்பட்டால் இன்னொரு 12% தொகையை கூடுதலாக தொழிலாளர் சேமநல நிதி கணக்கில் பிடிக்கச் சொல்லலாம். ஆனால், இந்த தொகைக்கு இணையாக நிறுவனம் எந்தத் தொகையும் செலுத்தாது.

தொழில் நிறுவனங்கள் அளிக்கும் 12 சதவிகிதத்தில் 8.33% தொழிலாளரின் குடும்ப ஓய்வூதியத்துக்காக எடுத்துக் கொள்ளப்படும். ஊழியர்களின் பங்கான 12%, தொழில் நிறுவனத்தின் பங்கான 3.5% (ஓய்வூதியத்துக்குக் கழித்தது போக) ஊழியர்களின் சேமநல நிதிக்கு எடுத்துக் கொள்ளப்படும். இந்தத் தொகைக்கு தற்போது 8.65% வட்டி தரப்படுகிறது. இன்றைய தேதியில் 6,500 ரூபாய் வரையில் சம்பளம் வாங்குபவர்களுக்கு தொழிலாளர் சேமநல நிதிப் பிடித்தம் கட்டாயம் பிடிக்க வேண்டும் என்பது சட்டம்.

நிர்வாகம் 
தொழிலாளர் சேமநல நிதிக் கணக்குகளை CAG எனப்படும்  இந்திய அரசுக் கணக்கு மற்றும் தணிக்கையாளர் (Comptroller and Auditor General of India) நிருவகிகிறார். ஒன்றிய அரசு ஊழியர்கள், மாநில ஊழியர்கள் ஆகியோரின் சம்பளத்திலிருந்து  மாதா மாதம்  பொது சேமநல நிதி எனப்படும் GPF சந்தா தொகை  பிடிக்கப்படுகிறது. ஒவ்வொரு ஊழியருக்கும் ஒரு கணக்கு எண் வழங்கப்படும். இதற்குக் கணக்குத் துறையின் சுருக்க எழுத்து உண்டு. அவ்வாறு அவர்கள் ஊதியத்தில் இருந்து பிடிக்கப்படும் தொகை அவர்கள் கணக்குகளில் வரவு வைக்கப்படுகிறது.

மேற்கோள்கள்

இவற்றையும் காண்க 
 இந்தியத் தொழிலாளர் வருங்கால வைப்பு நிதிச் சட்டம் - 1952

தொழிலாளர் நலன்
இந்திய அரசுத் திட்டங்கள்
வழக்கு எண் 18/9

வழக்கு எண் 18/9  என்பது 2012 ஆம் ஆண்டு வெளிவந்த தமிழ்த் திரைப்படம் ஆகும்.  இப் படத்தை பாலாஜி சக்திவேல் எழுதி இயக்கி உள்ளார்.  சமூக ஏற்றத்தாழ்வு, ஊழல், குழந்தைத் தொழிலாளர்கள், ஆபாசம், இளையோர் பிரச்சினைகள் ஆகிய சமூகச் சிக்கல்களை ஒரு காதல் கதையின் ஊடாக இப்படம் அலசுகிறது.

நடிகர்கள்

 ரித்திகா ஸ்ரீனிவாஸ் - ஜெயலட்சுமி
 செந்தில் - வேடியப்பன்
 ராணி 
 கௌதம்
 வித்யா ஈஸ்வர் - காயத்ரி
 அஞ்சலி - பார்வதி
 தேவி - ரோசி
 சஞ்சனா சாரதி - சுவாதி

வரவேற்பு 
வழக்கு எண் 18/9 ஊடகங்கள் மத்தியில் சிறந்த வரவேற்பைப் பெற்றுள்ளது.  ரைம்சு ஒப் இந்தியா பத்திரிகை இப் படத்துக்கு 4.5/5 புள்ளிகள் வழங்கியது.

விருது 
 2012 ஆம் ஆண்டுக்கான தேசிய பிராந்திய மொழி படமாக வழக்கு எண் 18/9 படம் தேர்வு செய்யப்பட்டுள்ளது.
 2012 ஆம் ஆண்டுக்கான சிறந்த ஒப்பனைக்கான தேசிய விருதையும் இந்த படம் பெற்றுள்ளது.
60வது தேசியத் திரைப்பட விருதுகள்
 சிறந்த தமிழ்த் திரைப்படத்துக்கான தேசிய விருது

தமிழக அரசு திரைப்பட விருதுகள் 

 சிறந்த திரைப்படம் 2012
2வது தென்னிந்திய சர்வதேச திரைப்பட விருதுகள்
 சிறந்த இயக்குநர் - பாலாஜி சக்திவேல்
 பரிந்துரை— சிறந்த படம்
 பரிந்துரை—சிறந்த ஒளிப்பதிவாளர் - விஜய் மில்டன்
 பரிந்துரை— சிறந்த துணை நடிகைக்கான விருது - ஊர்மிளா மஹந்தா * பரிந்துரைக்கப்பட்டவர்—சிறந்த பெண் அறிமுக நடிகை - ஊர்மிளா மஹந்தா தெற்காசிய திரைப்பட விழா (SAFF) * சிறந்த திரைப்படம்

7வது ஆண்டு விஜய் விருதுகள் 
 Best Film 
 சிறந்த இயக்குநர் - பாலாஜி சக்திவேல் 
 பரிந்துரைக்கப்பட்டது—சிறந்த அறிமுக நடிகர் - ஸ்ரீ 
 பரிந்துரைக்கப்பட்டது—சிறந்த அறிமுக நடிகை - மனிஷா யாதவ் 
 பரிந்துரைக்கப்பட்டது—சிறந்த அறிமுக நடிகை - ஊர்மிளா மஹந்தா 
 பரிந்துரைக்கப்பட்டது—சிறந்த வில்லன் - முத்துராமன் 
 பரிந்துரைக்கப்பட்டது—சிறந்த ஒளிப்பதிவாளர் - விஜய் மில்டன் 
 பரிந்துரைக்கப்பட்டது—சிறந்த ஆசிரியர் - கோபி கிருஷ்ணா 
 பரிந்துரைக்கப்பட்டது—சிறந்த கதை, திரைக்கதை எழுத்தாளர் - பாலாஜி சக்திவேல்

ஆதாரங்கள்

வெளி இணைப்புகள்
 அமிலத் தாக்குதல்
 சந்திரலேகா மீதான அமில வீச்சு வழக்கு
 சேலம் ரேவதி மீதான அமில தாக்குதல் கொலை வழக்கு

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
2009 ஆந்திரப் பிரதேச சட்டப் பேரவைத் தேர்தல்

2009 ஆந்திரப் பிரதேச சட்டப் பேரவைத் தேர்தல் ஏப்ரல் 2009ல் இந்தியப் பொதுத் தேர்தலுடன் நடைபெற்றது. இரண்டு கட்டங்களாக நடைபெற்ற இத்தேர்தல் முதல்கட்டமாக ஏப்ரல் 16 லும், இரண்டாம் கட்டமாக ஏப்ரல் 23 தேதியும் நடைபெற்றது. மே 16ல் முடிவு அறிவிக்கப்பட்டது. ஆளும் கட்சியாக இருந்த இந்திய தேசிய காங்கிரசு ஆட்சியை கைப்பற்றியது. எனினும் முந்தைய தொகுதிகளின் எண்ணிக்கையை விட சற்று குறைவே. முதலமைச்சராக இருந்த ராஜசேகர ரெட்டியே மீண்டும் முதலமைச்சராக கட்சியினரால் தேர்ந்தெடுக்கப்பட்டார்.

கட்சிகள் பெற்ற தொகுதிகள் எண்ணிக்கை

குறிப்புகள்

மேற்கோள்கள் 
 

ஆந்திரப் பிரதேசத்தில் சட்டப் பேரவைத் தேர்தல்கள்
2009 தேர்தல்கள்
காகா இராதாகிருஷ்ணன்

காக்கா இராதாகிருஷ்ணன் அல்லது காகா ராதாகிருஷ்ணன் (இறப்பு: சூன் 14, 2012) தமிழ்த் திரைப்பட உலகின் ஒரு பழம்பெரும் நடிகர். 1940களில் இருந்து திரைப்படங்கள் மற்றும் மேடை நாடக நடிகராகத் திகழ்ந்தவர். சிவாஜி கணேசனை மேடை நாடகத்துறைக்கு அறிமுகம் செய்து வைத்தவர். 1949ஆம் ஆண்டு மங்கையர்க்கரசி என்ற திரைப்படத்தில் அறிமுகமான இராதாகிருஷ்ணன் 600க்கும் மேற்பட்ட திரைப்படங்களில் நடித்துள்ளார்.

சொந்த வாழ்க்கை
 "காகா" ராதாகிருஷ்ணன் அவர்கள் திருச்சி, சங்கிலியாண்டபுரத்தில் வெள்ளையன் ஆசாரியார் - சுப்புலட்சுமி அம்மாள் இணையாருக்கு 2வது மகனாக பிறந்தார், இவர் தந்தை வெள்ளையன் பொன்மலை இரயில்வே பணிமனையில் வேலை செய்து வந்தார் இராதாகிருஷ்ணனுக்கு இரண்டு வயதிலே அவர் தந்தை உடல் நல குறைவால் இறந்துவிட அவரது குடும்பம் வறுமைக்கு தள்ளபட்டது அவர் அன்னை சுப்புலட்சுமி அவர்கள் மிகவும் கடினபட்டு ராதாகிருஷ்ணனையும் அவரது அண்ணன் மாணிக்கவிநாயகமூர்த்தியையும் வளர்த்துவந்தார். 
 பின்பு அவரது அண்ணன் மாணிக்கவிநாயகமூர்த்திக்கு தந்தையின் வேலை இரயில்வே இலாக்கவில் இருந்து எஞ்சின் ஓட்டுனர் வேலையில் சேர்ந்து சம்பாரிக்க தொடங்கிய பொது ராதாகிருஷ்ணனை படிக்க வைக்க தொடங்கிய போதும் அவருக்கு படிப்பில் ஆர்வம் இல்லாமல் தெரு கூத்து நாடகத்தில் கலை ஆர்வம் பிறக்க நாடக குழுவுடன் சேர்ந்து அவரது நடிப்பு பயணத்தை தொடங்கினார்.

திரை வாழ்க்கை 
ஆறு அகவையில் நவாப் ராஜமாணிக்கம் நாடகக் குழுவில் சேர்ந்த ராதா கிருஷ்ணன், பிறகு என்.எஸ்.கிருஷ்ணன் நாடக குழுவில் சேர்ந்தார். இராதாகிருஷ்ணன் தன்னுடைய முதல் திரைப்படமான மங்கையர்க்கரசியில், வேலையில் சேர்வதற்காகக் காக்காப் பிடிக்க வேண்டி அவருடைய தாயார் கூறியதும், உண்மையான காகத்தைப் பிடித்துக் கொண்டு போய் வேலை கேட்பார். அக்காலத்தில் அந்நகைச்சுவைக் காட்சி மிகவும் பிரபலம். அதன் காரணமாகவே, இவர் காகா இராதாகிருஷ்ணன் என்று அழைக்கப்பட்டார்..

அறுபது வயதுக்குப் பிறகும் திரைப்படங்களில் நடித்த இவரது அண்மையத் திரைப்படங்களான வசூல்ராஜா எம்.பி.பி.எஸ், உன்னைத்தேடி, காதலுக்கு மரியாதை, மாயி  ஆகியவற்றில் நகைச்சுவைக் காட்சிகளில் நடித்து மக்களை கவர்ந்தவர். இவரது பிற குறிப்பிடத்தக்கப் படங்களாக நல்லதம்பி, வண்ணசுந்தரி,‌ சந்திர கிரி, மங்கையர்க்கரசி, உத்தமபுத்திரன், மனோகரா, தாய் மகளுக்கு கட்டியதாலி, தாய்க்குப்பின் தாரம், வந்தாளே மகராசி ஆகியன உள்ளன.

மறைவு
மூச்சுத்திணறல் காரணமாக மருத்துவமனையில் அனுமதிக்கப்பட்டு சிகிச்சை பெற்று வந்த இராதாகிருஷ்ணன்,  சூன் 14, 2012 மாலை மாரடைப்பால் மரணம் அடைந்தார். இவருக்கு இரண்டு மனைவிகள் உள்ளனர். 2 மகன்கள், 4 மகள்கள் இருக்கிறார்கள். இராதாகிருஷ்ணன் சென்னை தி.நகரில் குடும்பத்துடன் வசித்து வந்தார். இவரது சொந்த ஊர் திண்டுக்கல், ஆனால் வளர்ந்தது திருச்சி அருகே உள்ள சங்கிலியாண்டபுரம். பிறகு சென்னைக்குக் குடி பெயர்ந்தார்.

குறிப்பிடத்தக்கத் திரைப்படங்கள்

மேற்கோள்களும் குறிப்புக்களும்

வெளி இணைப்புகள் 
 

2012 இறப்புகள்
தமிழ்த் திரைப்பட நடிகர்கள்
1925 பிறப்புகள்
திருச்சிராப்பள்ளித் திரைப்பட நடிகர்கள்
தாவீதின் நட்சத்திரம்

தாவீதின் நட்சத்திரம் (Star of David, ) தாவீதின் கேடயம் என எபிரேயத்தில் அறியப்படும் இது, பொதுவாக யூதர்களின் அடையாளமாகவும் யூத மதத்தின் அடையாளமாகவும் ஏற்றுக்கொள்ளப்படுகிறது. இதன் வடிவம் இரு முக்கோணங்களினால் ஆன ஒரு அறுகோண நட்சத்திரமாகும் (Hexagram). இவ் அறுகோண நட்சத்திரம் யூதத்தின் அடையாளமாக 17ம் நூற்றாண்டிலிருந்து பாவிக்கப்பட்டு வருகிறது. 14ம் தொடக்கம் 16ம் நூற்றாண்டுகளில் மத்திய ஐரோப்பாவில் யூதக் கொடியில் பாவிக்கப்பட்ட சாலொமோனின் முத்திரையுடன் தொடர்புபட்ட தாவீதின் கேடயம் இதற்கான முன்னோடியாகும். இது மத்திய கால (14ம் தொடக்கம் 16ம் நூற்றாண்டு) யூத பாதுகாப்பு முத்திரையிலிருந்து (segulot) வந்திருந்திருக்கலாம்.

"தாவீதின் கேடயம்" எனும் பதம் யூத செபப் புத்தகங்களில் (Siddur) "இசுரவேலின் கடவுள்" எனும் தலைப்பிற்காகப் பாவிக்கப்பட்டது.

வரலாறு 
தாவீதின் நட்சத்திரம் எப்போதிருந்து பாவிக்கப்பட்டது என்பதில் தெளிவாற்ற நிலை காணப்படுகிறது. இது தாவீதின் காலத்தில் அதாவது கிட்டத்தட்ட கி.மு. 1000 ஆண்டளவிலிருந்து பாவிக்கப்பட்டது என்ற கருத்திலிருந்து 6ம், 12ம், 17ம் நூற்றாண்டுகளில்தான் பாவிக்கப்பட்டது என்ற கருத்துகள்  காணப்படுகின்றன. யூத அறிவுக்களஞ்சியம் 12ம் நூற்றாண்டு ஆரம்ப இலக்கிய யூத ஆவண மூலம் ஒன்று இவ்வடையாளம் பற்றிக் குறிப்பிடுவதை மேற்கோள் காட்டுகிறது. இது 17ம் நூற்றாண்டிலிருந்து யூத சமூகத்தின் சின்னமாக பாவிக்கப்படுகிறது.

பல்வகை 
ஒருங்குறியில் (யுனிகோட்) "தாவீதின் நட்சத்திரம்" U+2721 ()
உலகில் மிகப்பெரிய ( விட்டம்) தாவீதின் நட்சத்திரம் ஆஸ்திரேலியாவின் உள்ளது. .
இலண்டன் ஹீத்ரோ விமான நிலையம் 1950 களில் ✡ இந்த அமைப்பில் ஓடுபாதைகளை நிர்மாணித்தது. ஒவ்வொறு அமைப்பும் ஒரு மைலுக்கும் கூடிய நீளத்தைக் கொண்டிருந்தது.

காட்சியகம்

உசாத்துணை

வெளி இணைப்புகள் 

1906 Jewish Encyclopedia on Jewish symbols
The Archetypal Mandala of India of the Star of David
The Mystical Significance of the Star of David
Magen David: From mystical talisman to Zionist symbol

யூதக் குறியீடுகள்
மௌலானா ஆசாத் மருத்துவக் கல்லூரி

மௌலானா ஆசாத் மருத்துவக் கல்லூரி தில்லியில் உள்ள ஓர் அரசு மருத்துவக்கல்லூரி. இது தில்லிப் பல்கலைக்கழகத்துடன் இணைக்கப்பட்டுள்ளது. விடுதலைப் போராட்ட வீரரும் இந்தியாவின் முதல் கல்வி அமைச்சருமான மௌலானா அபுல் கலாம் ஆசாத் அவர்களின் பெயரை இக்கல்லூரி தாங்கி உள்ளது.

புகழ்பெற்ற முகலாயர் காலக் கவிஞரான மோமின் கான் மோமின் அவர்களின் கல்லறை இக்கல்லூரி வளாகத்தில் அமைந்துள்ளது.

எம் கேட் என்று அழைக்கப்படும் இக்கல்லூரியின் முதன்மை வாயிலுக்கு எதிரில் கூனி தர்வாசா அமைந்துள்ளது.

மேற்கோள்கள்

தில்லி
இந்திய மருத்துவக் கல்லூரிகள்
லியு யங்

மேஜர் லியு யங்  (Major Liu Yang, ; பிறப்பு அக்டோபர் 1978), சீனாவைச் சேர்ந்த விமானியும்  விண்வெளி வீரரும் ஆவார். சூன் 16. 2012 அன்று சென்சூ விண்வெளித் திட்டத்தின் ஒன்பதாவது விண் பயணத்தில் பயணித்த முதல் சீனப் பெண் என்ற பெருமை பெற்றவர். பெண்  விண்வெளிவீரர்கள் திருமணமானவர்களாக இருக்க வேண்டும் என்ற சீனச் சட்டத்திற்கேற்ப  மணம் புரிந்தவர்.

பணிவாழ்வு 
சீன மக்கள் விடுதலைப் படையின் வான்படையில் வான்பயண அலகொன்றின் துணைத்தலைவராக உள்ள லியு வான்படை மேஜர் தகுநிலை பெற்றவர். 1680 மணிகள் பறந்த பட்டறிவுள்ள இவர் இரண்டாண்டுகள் பயிற்சிக்குப் பின்னர் சோதனைகளில் தேறி மற்றுமொரு பெண் வாங் யாபிங்குடன் விண்வெளி வீரர் படைக்குத் தேர்வானார்.

சீன விண்வெளி நிலையம் டியாங்காங் 1 செல்ல திட்டமிடப்பட்ட முதல் மனிதர் இயக்கும் விண்வெளித் திட்டமான சென் சூ 9 பயணத்தில் பயணிக்கத் தேர்ந்தெடுக்கப்பட்ட விண்ணோடிகளில் ஒருவராக விளங்கினார். இவருடன் ஜியங் ஹைபிங்கும் லியு வாங்கும் சென்றனர். விண்வெளிக்குப் பயணித்த முதல் பெண்மணியான  வலன்டீனா டெரெஷ்கோவா சென்ற அதே நாளில் 49 ஆண்டுகள் கழித்து சூன் 16, 2012 ன்று விண்வெளிக்கு ஏறி சாதனை படைத்தார்.

திருமணமான லியுவிற்கு குழந்தைகள் இல்லை. இவர் சீனப் பொதுவுடமைக் கட்சியின் உறுப்பினராவார்.

மேற்கோள்களும் குறிப்புக்களும்

வெளி இணைப்புகள் 
Spacefacts biography of Liu Yang

சீனப் பெண்கள்
சீன விண்வெளி வீரர்கள்
1978 பிறப்புகள்
வாழும் நபர்கள்
விண்வெளி வீராங்கனைகள்
தூண்டப்பட்ட கதிரியக்கம்

தூண்டப்பட்ட கதிரியக்கம் அல்லது செயற்கைக் கதிரியக்கம் என்பது கதிரியக்கத் தன்மையற்ற லேசான தனிமங்களை தூண்டப்பட்ட அல்லது செயற்கை முறைகளில் கதிரியக்கத் தனிமங்களாக மாற்றும் நிகழ்வு ஆகும். இந்த தூண்டப்பட்ட கதிரியக்கமானது 1934-ஆம் ஆண்டு ஐரீன் ஜோலியட் கியூரி மற்றும் பிரெடரிக் ஜோலியட்-கியூரி ஆகியவர்களால் கண்டுபிடிக்கப்பட்டது.

செயற்கைக் கதிரியக்கமும் இயற்கைக் கதிரியக்க விதிகளுக்கு உட்படும். செயற்கை கதிரியக்கத் தனிமங்கள் எலக்ட்ரான், பாசிட்ரான், நியூட்ரான், மற்றும் காம்மா கதிர்களை வெளிவிடும்.

மேற்கோள்கள்

கதிரியக்கம்
பகானி குயாய்ரா

பகானி குயாய்ரா பகானி உற்பத்தியாளர்களால் உற்பத்தி செய்யப்பட்ட ஒரு மைய-இயந்திர விளையாட்டு தானுந்து. இதன் முன்னைய வகை சொன்டாவிற்கு அடுத்ததான இதன் விலை £850,000 ($1,150,000) ஆக 2013இல் விற்பனைக்கு வரும்போது காணப்படும். தென் அமெரிக்க இறக்கை கடவுள் எனப்படும் குயாய்ரா-டாடா என்பதன் பெயரிலிருந்து இது பெயர் பெற்றது.

செயல்திறன்
குயாய்ரா இரட்டை-வலு மேர்சிடஸ்-ஏஎம்யி 60° வி12 இயந்திரத்தைப் பயன்படுத்துகிறது. குயாய்ராவின் 6.0 லீட்டர் இயந்திரம் (எம்158) 700 க்கு மேலான குதிரைவலுவையும்  முறுக்குதிறனையும் உற்பத்தி செய்கிறது. இதன் உச்ச வேகம்    ஆகவும் 3.3 வினாடிகளில் இது மணிக்கு  மைல் வேகத்தையும் அடையும். பிரேலி சக்கரங்களைப் பாவித்து இது  வேகத்தில் 1.5கி நிலைநிற்றல் கொள்ளளவுடையது.

உசாத்துணை

வெளி இணைப்புகள் 

Official website 
Pagani Huayra

தானுந்துகள்
மகரந்தத்தூளியல்

மகரந்தத்தூளியல் (Palynology) என்பது நுண்நோக்கியால் மகரந்தத்தை அவதானிப்பது குறித்த அறிவியல் ஆராய்ச்சிப் படிப்பாகும். இந்த அறிவியல் படிப்பானது நிகழ்கால மற்றும் கடந்தகால மகரந்தத் தூள்களைப் பற்றியது.

மகரந்தத்தூளியல் ஒரு பல்துறை சார்ந்த படிப்பாகும். இது புவியியல் மற்றும் உயிரியல் துறைகளில் ஓர் அங்கமாய் விளங்குகிறது. குறிப்பாக தாவரவியல் மற்றும் புவியியலில் பழங்கால சூழ்நிலைகளை அறிந்துகொள்ள இது பெரிதும் உதவுகிறது.

மகரந்தத்தூளியலின் வரலாறு

முந்தைய வரலாறு 
ஆங்கில தாவரவியலாளர் நெகேமியா க்ருவ் (Nehemiah Grew) 1640களில் நுண்நோக்கியின் வழியே மகரந்தத்தூளைப் பார்த்திருப்பதாக குறிப்புகள் கூறுகின்றன. அவர் தாவரங்களின் இனப்பெருக்கத்திற்கு மகரந்தத்தூள் மிக இன்றியமையாதது என்று சொன்னதோடல்லாமல் மகரந்தம், மகரந்ததாள் போன்றவற்றைப் பற்றியும் முதன் முதலில் விளக்கினார். நுண்நோக்கியின்  வளர்ச்சி மற்றும் ராபர்ட் கிட்ச்டன் (Robert Kidston) மற்றும் (பி. ரேயன்ச்ச்) போன்றவர்களின் ஆராய்ச்சி, நிலக்கரியில் ஸ்போர்களின் கண்டுபிடிப்பு இந்தத் துறையை மேலும் சிறப்பானதாக்கியது.

அண்மைக்கால மகரந்தத்தூளியல் 
1916ல் லென்னர்ட் வான் போஸ்ட் (Lennart von Post) க்ரிச்தியானியாவில் (Kristiania) நிகழ்த்திய சொற்பொழிவில் மகரந்தத்தூளியல் துறையின் மற்றுமொரு பரிமாணத்திற்கு இட்டுச் சென்றார்.  மகரந்த ஆராய்ச்சி முதலில் வட ஐரோப்பா நாடுகளில் தான் அவர்கள் மொழியிலேயே காணப்பட்டது. இந்த நிலை 1921ல் குன்நேர் எர்ட்மன் (Gunner Erdtman) தன்னுடைய ஆய்வேட்டை வெளியிட்டதன் மூலம் மாறியது. இந்தக் கால கட்டங்களில் மகரந்த ஆராய்ச்சி ஐரோப்பா முழுவதும் மற்றும் வட அமெரிக்கப் பகுதிகளிலும் தட்பவெப்ப நிலை மாற்றத்தைப் புரிந்துகொள்ள உதவியாக இருந்தது.
  
மகரந்தத்தூளியல் (Palynology) என்ற பதத்தை முதலில் ஹைடு (Hyde) மற்றும் வில்லியம்ஸ் (Williams) 1944ல் ஸ்வீடிஷ் புவியியலாளர் அன்டேவ்ஸ் (Antevs) என்பவருக்கு போல்லன் அனாலிசிஸ் சிர்கிளர் (Pollen Analysis Circular) என்ற நூலில் எழுதிய கடிதத்தில் புகுத்தினர். ஹைடு (Hyde) மற்றும் வில்லியம்ஸ் (Williams) இந்தப் பதத்தை கிரேக்க பதமான paluno (தெளிப்பது என்று பொருள்படும்) மற்றும் pale (தூசி என்று பொருள்படும்) என்கின்ற மகர்ந்ததிற்கு இணையான லத்தின் பதத்தில் இருந்து தேர்ந்தெடுத்தனர்.

படிக்கும் முறைகள் 
மகரந்தங்கள் (Palynomorphs) என்பது 5 முதல் 500 மைக்ரோமீட்டர் அளவுக்குட்பட்ட கரிம(organic) சுவற்றை கொண்ட நுண்படிமங்கள் ஆகும். இவை பாறைகளிலும் படிவுப் படிமங்களிலும் இருந்து வேதியியல் மற்றும் இயற்பியல் முறைகளில் பிரித்து எடுக்கப்படுகிறது.

வேதியியல் முறை
வேதியியல் செரிமாணம் பல நிலைகளை கொண்டது.. முதலில், அறிவியலாளர்கள் பொட்டாசியம் ஐதரொக்சைட்டைப் பயன்படுத்தி தாவர மக்குப் பொருட்களை நீக்கினர். மகரந்தத்தின் சுவர் மீயொலி சிகிச்சை மூலம் பாதிக்கப்பட்டாலும், இதை பயன்படுத்துவதன் மூலம் மிகவும் நுண்ணிய துகள்களை பரவல் படுத்த முடியும். 1924 ல் அசர்சொன் மற்றும் கிரானுலாந்து (Assarson and Granuland) ஆகியோர் அறிமுகப்படுத்திய ஐதரோபுளோரிக்கமில (Hydrofluoric acid) முறை சிலிக்கேட்டுகளை கரைப்பதில் பெரிதும் உதவுகிறது. கன்னர் எர்ட்மன் (Gunner Erdtman) பயன்படுத்திய அசிடிக்அமில பகுப்பாய்வு (Acetolysis) முறை மகரந்தத்தின் உட்புறப் பொருட்களை நீக்குவதற்குப் பயன்படுகிறது. இம்முறையில் அசெடிக் அன்ஹைட்ரைட்டு (Acetic anhydride) மற்றும் கந்தக அமிலம் 9:1 என்ற விகிதத்தில் பயன்படுத்தப்படுகிறது.

இந்த வேதியியல் முறைகள் கவனமாக கையாளப்படவேண்டும். ஏனென்றால், குறிப்பாக ஐதரோபுளோரிக்கமிலம் நம்முடைய தோலில் ஊடுருவி நம் எலும்பை அரிக்கும் அதிசக்தி வாய்ந்தது..

குறிப்புதவி நூல்கள் 

தாவர இனப்பெருக்கம்
புவி அறிவியல்கள்
புதியமாதவி (எழுத்தாளர்)

புதியமாதவி மகாராட்டிர மாநிலத் தலைநகர் மும்பையைச் சேர்ந்த தமிழ் எழுத்தாளர். தமிழ் சிற்றிதழ்களிலும் இணைய இதழ்களிலும் அதிகமாக சமகால அரசியல், பெண்ணியம் குறித்து தொடர்ந்து எழுதி வருபவர்.

வாழ்க்கைச் சுருக்கம்
மும்பையில் பிறந்து வளர்ந்த புதியமாதவியின் இயற்பெயர் மல்லிகா. மும்பையில் வாழ்ந்து வரும் இவரது சொந்தவூர் திருநெல்வேலி. மதுரை காமராசர் பல்கலைக்கழகத்தில் முதுகலை பட்டம் பெற்று மும்பை ஹாங்காங், ஷங்கய் பன்னாட்டு வங்கியில் 22 ஆண்டுகள் பணி செய்து விருப்ப ஓய்வு பெற்றவர்.

எழுதிய நூல்கள்

கவிதைத் தொகுப்புகள்
சூரியப்பயணம்
ஹேராம்
நிழல்களைத் தேடி
ஐந்திணை
செங்காந்தள்
மௌனத்தின் பிளிறல்
பாலைத்திணை
அவள்களின் நாட்குறிப்புகள்

சிறுகதைத் தொகுப்புகள்
மின்சார வண்டிகள்
புதிய ஆரம்பங்கள்
தனியறை
பெண்வழிபாடு
ரசூலின் மனைவியாகிய நான்
 ஐவருமாய்

நாவல்கள்=
பச்சைக்குதிரை
சிறகொடிந்த வலசை
 மக்ஃபி

கட்டுரைத் தொகுப்புகள்
சிறகசைக்கும் கிளிக்கூண்டுகள்
மழைக்கால மின்னலாய்
ஊமைத் தசும்புகள்
செய்திகளின் அதிர்வலைகள்
பெண்ணுடல் பேராயுதம்
சைத்யபூமி

மொழியாக்கம்
கதவுகள் திறக்கும் வானம் (இந்தியப் பெண்கவிஞர்களின் கவிதைகள் தமிழாக்கம்)
HORSELEAP  (பச்சைக்குதிரை நாவல் ஆங்கில மொழியாக்கம்)
KALAKILLAकालकिल्ल  (புதியமாதவியின் கவிதைகள் - மராத்தி மொழியாக்கம்)

தொகுப்பு நூல் 
சங்கமி - பெண்ணிய உரையாடல்கள் (ஊடறு றஞ்சி -சுவிஸ், புதியமாதவி - இந்தியா)

விருதுகள்
கவிதைகளுக்காக கவிஞர் சிற்பி இலக்கிய விருது ( நிழல்களைத் தேடி )
சிறுகதைகளுக்காக மணல்வீடு களரி இலக்கிய விருது (புதிய ஆரம்பங்கள்)
சிறுகதைக்களுக்காக பெரியார் பேரவை விருது (மின்சாரவண்டிகள் )
ஜெயந்தன் படைப்பிலக்கிய விருது (பெண்வழிபாடு )
புதுக்கோட்டை புத்தகத் திருவிழா - சிறந்த புதினம் விருது ( பச்சைக்குதிரை)
 செளமா இலக்கிய விருது (பச்சைக்குதிரை)
 மா.வி. ப. க . விருது (ரசூலின் மனைவியாகிய நான்)
கவண் கவிதை விருது (அவள்களின் நாட்குறிப்புகள்)
 தமிழ் இலெமுரியா அறக்கட்டளையின் பேரறிஞர் அண்ணா விருது 
 எழுத்து அறக்கட்டளையின் முதல் கவிதை புத்தகம்  - மெளனத்தின் பிளிறல்
 தமுஎகச சிறந்த பெண் படைப்பாளுமை விருது.(2022)

மேற்கோள்கள் 

தமிழ் எழுத்தாளர்கள்
ஆய்லர் சமன்பாடுகள் (பாய்ம இயக்கவியல்)

பாய்ம இயக்கவியலில் ஆய்லர் சமன்பாடுகள் என்பது பாகுமையற்ற பாய்வைக் கட்டுப்படுத்தும் சமன்பாடுகளின் தொகுப்பு ஆகும்.  இதைத் தருவித்த லியோனார்டு ஆய்லரின் பெயரில் வழங்கப்படுகின்றன.  இச்சமன்பாடுகள் நிறை (தொடர்ச்சி), உந்தம், மற்றும் ஆற்றல் அழிவின்மைகளைக் குறிக்கிறது; இது, பாகுமை மற்றும் வெப்பக் கடத்தல் முற்றிலும் அற்ற நிலையில் உள்ள நேவியர்-ஸ்டோக்ஸ் சமன்பாடுகள் ஆகும்.  உண்மையில், நிறை (தொடர்ச்சி) மற்றும் உந்த சமன்பாடுகள் மட்டுமே ஆய்லரால் தருவிக்கப்பட்டன.  ஆயினும், பாய்ம இயக்கவியலில் அனைத்து அழிவின்மை விதிகளும் - ஆற்றல் அழிவின்மை விதி உட்பட - ஆய்லர் சமன்பாடுகள் என்றே வழங்கப்படுகின்றன.

மேற்கோள்கள்

பாய்ம இயக்கவியல்
இயற்பியல் கோட்பாடுகள்
லியோனார்டு ஆய்லர்
ஏ-4 நெடுஞ்சாலை (இலங்கை)

ஏ-4 நெடுஞ்சாலை என்பது இலங்கையின் தலைநகரான கொழும்பையும் மட்டக்களப்பையும் இணைக்கும் 430கிலோமீட்டர் தூர நெடுஞ்சாலை ஆகும். இதுவே இலங்கையிலுள்ள மிக நீண்ட நெடுஞ்சாலையாகவும் கொள்ளக்கூடியது. இது கொழும்புக்கும் மட்டக்களப்புக்குமிடையில் மேற்கு, சபரகமுவா, ஊவா மற்றும் கிழக்கு மாகாணத்தின் பல பிரதான நகரங்களை இணைக்கின்றது.

இந் நெடுஞ்சாலை கொழும்பு, நுகேகொடை, மகரகம, அவிசாவளை, இரத்தினபுரி, புத்தளை, மொனராகலை, சியம்பலண்டுவ, பொத்துவில், திருக்கோவில், ஒலுவில், காரைதீவு, கல்முனை, செட்டிபாளையம், மட்டக்களப்பு ஆகிய நகர்களூடாக செல்கின்றது.

உசாத்துணை மற்றும் வெளி இணைப்புகள்

 வீதி அபிவிருத்தி அதிகாரசபை 
 துறைமுகங்கள், நெடுஞ்சாலைகள் அமைச்சு

இலங்கையின் நெடுஞ்சாலைகள்
எச்ஏஎல் இலகுரக போர் உலங்கு வானூர்தி

எச்ஏஎல் பிரசந்த் (HAL Prachand) என்பது  பல்பணி போர் உலங்கு வானூர்தி ஆகும். இது இந்தியாவில் இந்துசுதான் வானறிவியல் நிறுவனத்தால் இந்தியத் தரைப்படை மற்றும் இந்திய வான்படையினரின் உபயோகத்திற்காக உருவாக்கப்பட்டுள்ளது.  

இந்த இலகுர உலங்கு வானூர்தியின் வடிவமைப்பு இந்தியப் பாதுகாப்புப் படைகளில் உள்ள துருவ்  வடிவமைப்பிலிருந்து பெறப்பட்டதாகும். இந்த இலகுர போர் உலங்கு வானூர்தியின் முதல் மாதிரி வடிவம் 4 பெப்ரவரி 2010 அன்று முதல் தரை ஓட்டத்தை முடித்தது. இலகுரக போர் உலங்கு வானூர்தி (Light Combat Helicopter)  என முன்பு பெயரிடப்பட்ட இந்த வானூர்தி 3 அக்டோபர் 2022 அன்று இந்திய வான்படையில் சேர்த்து கொள்ளப்பட்டுள்ளது.

உருவாக்கம்
உருசியாவில் உருவாக்கப்பட்ட எம்ஐ-35ன் செயல்பாடுகள் அதிக உயரமுள்ள போர்க்களப் பகுதிகளான கார்கில் போன்ற இடங்களில் திருப்திகரமாக இல்லாததால், இது போன்ற செயல்பாடுகளுக்காக மிக அதிக பறப்புயர்வு எல்லையை (service ceiling) கொண்ட ஒரு தாக்குதல் உலங்கு வானூர்தியின் தேவையை உருவாக்கியது.

2006ல் இந்துசுதான் வானறிவியல் நிறுவனம் இலகுரக உலங்கு வானூர்தி உருவாக்கத்திற்கான அதன் திட்டத்தை அறிவித்தது. இந்தியத் தரைப்படை மற்றும் இந்திய வான்படையினரின் தேவைகளை பூர்த்தி செய்வதற்கான இலகுரக உலங்கு வானூர்தியின் வடிவமைப்பு மற்றும் மேம்பாட்டு பணிகளுக்கான நிதி அக்டோபர் 2006ல் வழங்கப்பட்டது. தற்போதைய வடிவமைப்பில் இந்த உலங்கு வானூர்தி 6500மீ பறப்புயர்வு எல்லையை கொண்டது.

பயன்படுத்துபவர்கள்

இந்திய வான்படை: 10 பயன்பாட்டில் உள்ளது; 66 உலங்கு வானூர்திகள் வாங்க ஒப்பந்தமிடப்பட்டுளது.
இந்தியத் தரைப்படை: 5 பயன்பாட்டில் உள்ளது; 90 உலங்கு வானூர்திகள் வாங்க ஒப்பந்தமிடப்பட்டுளது

விவரக்குறிப்புகள்

மேற்கோள்கள்

படைத்துறை உலங்கு வானூர்தி
தாக்குதல் உலங்கு வானூர்தி
ஏ-0 நெடுஞ்சாலை (இலங்கை)

ஏ-0 நெடுஞ்சாலை என்பது இலங்கையிலுள்ள ஒரு முதற்றர வீதியாகும். இது கொள்ளுப்பிட்டியையும் இலங்கையில் தலைநகர் ஸ்ரீ ஜயவர்த்தனபுர கோட்டையையும் இணைக்கிறது. இதன் நீளம் 7.12 கி.மீ. இந்த நெடுஞ்சாலை ராஜகிரிய ஊடாகச் செல்கிறது.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு

இலங்கையின் நெடுஞ்சாலைகள்
இளம் பெருவழுதி

இளம் பெருவழுதி என்னும் சங்க காலத்து அரசன் கடற்போரிலோ, கடற்கோளிலோ மாய்ந்திருக்க வேண்டும். இவனை "கடலுள் மாய்ந்த" என்னும் அடைமொழியுடன் அழைப்பர். இவன் தனக்கென வாழாது பிறற்குரியனாய் இருந்தான் எனவும், ஈகை இரக்கம் போன்ற நற்குணங்கள் பெற்றாவன் என்றும் குறிப்பிடப்படுகின்றது. இவன் திருமாலிடம் பேரன்புடையவனாக இருந்தான் எனவும் தெரிகின்றது.
இளம்பெரு வழுதி சங்ககாலப் புலவர்களில் ஒருவனாகவும் திகழ்ந்தான். இவர் பெயரில் 2 பாடல்கள் உள்ளன.புறநானூற்றுப் பாடலைப் பாடியவர் வேறு, பரிபாடல் நூலிலுள்ள பாடலைப் பாடியவர் வேறு என்பது அறிஞர்கள் கருத்து. பாடலின் பொருளமைதியே இதற்குக் காரணம்.

புறநானூறு 182

பாடல்
உண்டால் அம்ம இவ்வுலகம் இந்திரர்
அமிழ்தம் இயைவது ஆயினும் இனிது எனத்
தமியர் உண்டலும் இலரே முனிவிலர்
துஞ்சலும் இலர் பிறர் அஞ்சுவது அஞ்சிப்
புகழ் எனின் உயிரும் கொடுக்குவர் பழி எனின்
உலகுடன் பெறினும் கொள்ளலர் அயர்விலர்
அன்ன மாட்சி அனையர் ஆகித்
தமக்கு என முயலா நோன் தாள்
பிறர்க்கு என முயலுயர் உண்மை யானே.

பாடல் தரும் செய்தி
 இந்திரர் அமிழ்தம் = தேவாமிர்தம், சாவா மருந்து ( நம்பிக்கை)

அமிழ்தம் பெறினும் பகிர்ந்து உண்ணுபவர், சினம் கொள்ளாதவர், தூங்காமல், அஞ்சாமல் உழைத்துப் புகழுக்காக உயிரையும் தருபவர், உலகையே கூலியாகப் பெறுவதாயினும் சான்றோர் பழிக்கும் செயலைச் செய்யாதவர், முயற்சியைப் பிறர் நலனுக்கு ஆக்குவோர் ஆகிய இவர்கள் வாழ்வதால்தான் உலகம் வாழ்கிறது.

பரிபாடல் 15

செய்தி
 திருமாலிருஞ்சோலை = இருங்குன்று = பெரும்பெயர் இருவரை = கேழ் இருங்குன்று (அழகர் மலை)
அழகர் மலைத் திருமாலை வழிபடுமாறு இந்தப் பாடல் கூறுகிறது. இந்தத் திருமாலின் பெருமை இப்பாடலில் விரிவாகப் பேசப்படுகிறது.

66 அடிகள் கொண்ட இந்தப் பாடலுக்கு மருத்துவன் நல்லச்சுதன் என்பவர் இசை அமைத்து நோதிறம் என்னும் தமிழ்ப்பண்ணால் பாடியுள்ளார்.

சங்கப் புலவர்கள்
சங்ககாலப் பாண்டியர்
இந்திய அரசர்கள்
அழுத்த மையம் (பாய்ம இயக்கவியல்)

அழுத்த மையம் (Center of pressure) என்பது அழுத்தப் புலத்தில் இருக்கும் ஒரு பொருளின் மீதிருக்கும் ஒரு புள்ளியாகும், அப்புள்ளியில் அழுத்தப் புலத்தின் மொத்த அழுத்தமும் செயல்படுவதாகக் கருத்தில்கொள்ளப்படுகிறது, இதனால் அப்புள்ளியில் விசை மட்டுமே செயல்புரியும் திருப்புத்திறன் ஏதும் செயல்படாது.  அழுத்த மையத்தில் செயல்படும் மொத்த அழுத்தத் திசையன் ஆனது அழுத்தப் புலத்தில் செயல்படும் மொத்த அழுத்தத்தின் தொகையீட்டு மதிப்பாகும். அவ்வாறு தொகையிடப்பட்ட விசையானது, உண்மையில் இருக்கும் அழுத்தப் புலம் அப்பொருள் மீது ஏற்படுத்தும் விசை மற்றும் திருப்புத்திறனை அதே அளவில் ஏற்படுத்துகிறது.  நிலை மற்றும் இயக்க பாய்மவியல் ஆகிய இரண்டிலுமே அழுத்தப் புலங்கள் உருவாகின்றன.  இவ்வாறு அழுத்த மையப்புள்ளியையும் அதில் செயல்படும் திசையன் பலத்தையும் அறிந்தால், அழுத்தப் புலன் செயல்படும் பொருளின் மீதுள்ள எந்தப்புள்ளியைப் பொறுத்து வேண்டுமாயினும் அழுத்தப் புலத்தால் ஏற்படும் விசை மற்றும் திருப்புத்திறனைக் கணக்கிடலாம்.

மேற்கோள்கள்

பாய்ம இயக்கவியல்
காற்றியக்கவியல்
தமிழ் முத்திரை

சங்க காலத் தமிழ்வேந்தர்களான சேரர் எய்கணை வில்லையும், சோழர் பாயும் புலியையும், பாண்டியர் தங்களின் அடையாள முத்திரைகளாகப் பயன்படுத்தினர். இவை அக்கால அரசுமுத்திரைகள். 

1940ஆம் ஆண்டுகளுக்குப் பிறகு அரசியல் சாராத தமிழ் முத்திரை ஒன்று தோற்றுவிக்கப்பட்டுத் தமிழ்மக்களால் பயன்படுத்தப்பட்டது.
திருமண அழைப்பிதழ், விழா அழைப்பிதழ், அச்சேறும் தமிழ்நூல்கள் போன்றவற்றில் இந்த முத்திரை பயன்படுத்தப்பட்டு வந்தது.

காசு முத்திரை

வெளியிணைப்புகள்
 சோழர், பல்லவர் (பாண்டியர் இணைகயல்) காசுகள்
 பழனி காசுகள்

அடிக்குறிப்பு

தமிழர் வரலாறு
ஏ-3 நெடுஞ்சாலை (இலங்கை)

ஏ-3 நெடுஞ்சாலை என்பது இலங்கையிலுள்ள ஏ-தர பிரதான வீதி. இது பேலியகொடையையும் புத்தளத்தையும் இணைக்கிறது. இதன் நீளம் 126.31 கி.மீ.

ஏ-3 நெடுஞ்சாலை வத்தளை, கந்தானை, யா-எல, சீதுவை, கட்டுநாயக்கா, நீர்கொழும்பு, கொச்சிக்கடை, வென்னப்புவை, கட்டுனேரியா, மாரவிலை, மகாவெலை, மகாவெவை, சிலாபம், ஆராச்சிக்கட்டு, முந்தல், மதுரங்குளி மற்றும் பாலாவி என்பவற்றைக் கடந்து புத்தளத்தை அடைகிறது.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
திருமண அழைப்பிதழ்

திருமண அழைப்பிதழ் அல்லது திருமண பத்திரிக்கை என்பது ஒரு வகையான அழைப்பிதழாகும்.  திருமணத்திற்கு வருகைபுரியுமாறு  நண்பர்களுக்கும், உறவினர்களுக்கும் மற்றும் சுற்றத்தில் உள்ள அனைவருக்கும் வேண்டுகோள் விடுக்கும்  அழைப்புக் கடிதம். சாதி,  மத வேறுபாடின்றி அனைத்து  சமூகத்தினராலும் கடைபிடிக்கக் கூடிய ஒரு திருமணச்  சடங்காக அழைப்பிதழ் வழங்குவது நடைபெறுகிறது. கடவுள் இல்லை என்ற நிலைப்பாடு உடைய இறைமறுப்பு செய்பவர்களும் கூட இவ்வாறான திருமண அழைப்பிதழ்களை வழங்குகின்றனர்.

தாம்பூலம் 
திருமண அழைப்பிதழ் வழங்கும் பொழுது, வெறும் அழைப்பிதழ் மட்டுமில்லாமல், வெற்றிலை, பாக்கு, பூ, குங்குமம் உள்ளிட்டவைகளையும் வழங்கும் பழக்கம் சில இனத்தவர்களிடம் இருக்கிறது. சில நேரங்களில்  நாணயம் ஒன்றையும் இதனுடன் இணைத்து வழங்கும் பழக்கமும் உள்ளது.

அழைப்பிதழ் வடிவமைப்பு 

அழைப்பிதழ்களில் இறைவனுடைய படம் கண்டிப்பாக இடம்பெற்றிருக்கும். இறைமறுப்பு தெரிவிப்பவர்கள் ஈ. வெ. இராமசாமி உள்ளிட்ட இறைமறுப்பு தெரிவிப்பவர்களின் படம் இட்டிருப்பார்கள். இதுமட்டுமின்றி தங்களுக்கு பிடித்த தலைவர்களின் படிமங்களையும் அழைப்பிதழில் இணைப்பது அண்மைக்காலங்களில் அதிகரித்து உள்ளது.

அழைப்பிதழ் குறிப்புகள் 
 திருமண அழைப்பிதழ்கள் மங்களகரமான நிகழ்வைக் குறிப்பதால், பெரும்பாலும்  மஞ்சள் நிறத்திலேயே அமைந்திருக்கும்.
 திருமண மண்டப விபரம், மணமகன் மற்றும்  மணமகளுடைய குடும்பத் தகவல்கள், படிப்பு விபரம், திருமண திகதி, நேரம் உள்ளிட்டவை கண்டிப்பாக அழைப்பிதழில் இருக்கும்.
 திருமண மண்டபத்தை அடைவதற்கான வழிகள், அவ்வூருக்கு செல்லும் பேருந்து விபரம் உள்ளிட்டவைகளும் இதில் சேர்க்கப்பட்டிருக்கும்.
 பெண் அழைப்பு, நிச்சயதார்த்தம், போன்ற தகவல்களும் சில சமயங்களில் குறிப்பிடப்பட்டிருக்கும்.
 ஒவ்வொருவரும், தங்களுடைய வசதிக்கு ஏற்றவாறு திருமண அழைப்பிதழை வடிவமைத்திருப்பர். குறைந்தது 10 அழைப்பிதழாவது ஒவ்வொரு திருமணத்திற்கும் கொடுக்கப்படும்.

இவற்றையும் பார்க்க 
திருமணம்
காதல் திருமணம்
அழைப்பிதழ்

மேற்கோள்கள் 

திருமணம்
அழைப்பிதழ்
ஏ-5 நெடுஞ்சாலை (இலங்கை)

ஏ-5 நெடுஞ்சாலை என்பது இலங்கையிலுள்ள ஒரு முதற்தர பிரதான வீதி. இது பேராதனையையும் செங்கலடியையும் இணைக்கிறது.

ஏ-5 நெடுஞ்சாலை கெலி ஓயா, கம்பளை, புசல்லாவை, நுவரேலியா, கெப்பிட்டிப்பொலை, வெலிமடை, ஆலி எலை, பதுளை, பசறை, லுனுகலை, பிபிலை, பதியத்தலாவை, மகா ஓயா, தும்பஞ்சோலை, கரடியனாறு வழியாக செங்கலடியை அடைகிறது. ஏ-5 நெடுஞ்சாலையின் மொத்த தூரம் 275.64 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-6 நெடுஞ்சாலை (இலங்கை)

ஏ-6 நெடுஞ்சாலை ஒரு முதற்தர இலங்கையிலுள்ள பிரதான வீதி. இது அம்பேபுசயையும் திருகோணமலையையும் இணைக்கிறது.

ஏ-6 நெடுஞ்சாலை பொல்காவளை, குருனாகல், இப்பாகமுவை, மெல்சிறிபுரம், கலேவெலை, தம்புள்ளை, ஹபரனை, கல் ஓயா, அலுத் ஓயா, கந்தளாய், தம்பலகாமம் வழியாக திருகோணமலையை அடைகிறது. ஏ-6 நெடுஞ்சாலையின் மொத்த தூரம் 198.71 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-8 நெடுஞ்சாலை (இலங்கை)

ஏ-8 நெடுஞ்சாலை இலங்கையிலுள்ள ஒரு முதற்தர பிரதான வீதி. இது பாணந்துறையினையும் இரத்தினபுரியையும் இணைக்கிறது. இது 67.77 கி.மீ நீளமானது.

ஏ-8 நெடுஞ்சாலை பண்டாரகமை, கொரனை, இங்கிரியா, கிரியெல்லை வழியாக இரத்தினபுரியை அடைகிறது.

வெளி இணைப்புகள்
 வீதி அபிவிருத்தி அதிகாரசபை 
 துறைமுகங்கள், நெடுஞ்சாலைகள் அமைச்சு

மேற்கோள்கள்
ஏ-10 நெடுஞ்சாலை (இலங்கை)

ஏ-10 நெடுஞ்சாலை இலங்கையிலுள்ள ஒரு முதற்தர பிரதான வீதி. இது கட்டுகஸ்தோட்டையையும் புத்தளத்தையும் இணைக்கிறது.

ஏ-10 நெடுஞ்சாலை கலகெதரை, மாவத்தைகமை, குருனாகல், வாரியப்பொலை, பாதெனியை, நிக்கவரட்டியா, ஆனமடுவை, கல்லடி ஊடாக புத்தளத்தை இணைக்கிறது. ஏ-10 நெடுஞ்சாலையின் மொத்த தூரம் 124.58 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-11 நெடுஞ்சாலை (இலங்கை)

ஏ-11 நெடுஞ்சாலை இலங்கையிலுள்ள ஒரு முதற்தர பிரதான வீதி. இது மரதங்கடவலையையும் திருக்கொண்டைமடுவையும் இணைக்கிறது.

ஏ-11 நெடுஞ்சாலை மரதங்கடவெலையை கனேவெபொலை, ஹபரணை, மொரகஸ்வெவை, மின்னேரியா, பொலன்னறுவை, கதுருவெலை, மன்னம்பிட்டி, வெலிகந்தை, புனானை, வாகரை ஊடாக திருக்கொண்டைமடுவுடன் இணைக்கிறது. ஏ-11 நெடுஞ்சாலையின் மொத்த தூரம் 129.36 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-12 நெடுஞ்சாலை (இலங்கை)

ஏ-12 நெடுஞ்சாலை  இலங்கையிலுள்ள ஒரு முதற்தர பிரதான வீதி. இது புத்தளத்தையும் திருகோணமலையையும் இணைக்கிறது.

ஏ-12 நெடுஞ்சாலை கருவலகஸ்வெவை, பலுகஸ்செகம, கல ஓயா, நொச்சியாகமை, அநுராதபுரம், மிகிந்தலை, தம்மன்னாவை, மெரகேவ, கொரவபொத்தானை, பன்குளம், கன்னியா வழியாக திருகோணமலையை அடைகிறது. ஏ-12 நெடுஞ்சாலையின் மொத்த தூரம் 176.99 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-13 நெடுஞ்சாலை (இலங்கை)

ஏ-13 நெடுஞ்சாலைஎன்பது இலங்கையிலுள்ள ஒரு முதற்தர பிரதான வீதி ஆகும். இது கற்குளத்தையும் அநுராதபுரத்தையும் இணைக்கிறது. கற்குளத்தையும் அநுராதபுரத்தையும் இணைக்கும் மொத்த ஏ-13 நெடுஞ்சாலை தூரம் 16.64 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
 கூகிள் வரைபடத்தில் ஏ-13 நெடுஞ்சாலை
ஏ-14 நெடுஞ்சாலை (இலங்கை)

ஏ-14 நெடுஞ்சாலை இலங்கையிலுள்ள முதற்தர பிரதான வீதிகளுள் ஒன்று. இது வடமத்திய மாகாணத்தில் உள்ள மதவாச்சியையும் வடமாகாணத்தின் மேற்குக் கரையோரத்தை அண்டி அமைந்துள்ள தலைமன்னாரையும் இணைக்கிறது.

இந்த நெடுஞ்சாலை மாங்குளம், செட்டிகுளம், பறையனாலங்குளம், மடு வீதி, முருங்கன், உயிலங்குளம், மன்னார், பேசாலை வழியாகத் தலைமன்னாரை அடைகிறது. ஏ-14 நெடுஞ்சாலையின் மொத்த தூரம் 113.84 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-15 நெடுஞ்சாலை (இலங்கை)

ஏ-15 நெடுஞ்சாலை இலங்கையிலுள்ள ஒரு முதற்தர பிரதான வீதி. இது மட்டக்களப்பையும் திருகோணமலையையும் இணைக்கிறது.

ஏ-15 நெடுஞ்சாலை ஏறாவூர், முறக்கொட்டாஞ்சேனை, வாழைச்சேனை, மாங்கேனி, வெருகல், சேருநுவரை, பள்ளித்தோப்பூர், மூதூர், கின்னியா, கணேசபுரம் வழியாக திருகோணமலையை அடைகிறது. ஏ-15 நெடுஞ்சாலையின் மொத்த தூரம் 130.86 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-16 நெடுஞ்சாலை (இலங்கை)

ஏ-16 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது பேரகலையையும் ஆலி எலையையும் இணைக்கிறது.

ஏ-16 நெடுஞ்சாலை பண்டாரவளை, தெமோதரை ஊடாக ஆலி எலையை அடைகிறது. ஏ-16 நெடுஞ்சாலையின் மொத்த தூரம் 40.39 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-17 நெடுஞ்சாலை (இலங்கை)

ஏ-17 நெடுஞ்சாலை இலங்கையிலுள்ள ஒரு முதற்தர பிரதான வீதி. இது காலியையும் மாதம்பையையும் இணைக்கிறது.

ஏ-17 நெடுஞ்சாலை அங்குலுககை, கனக்கை, அக்குரசை, பிட்டபெத்தரை, மொரவக்கை, தெணியாயை, சூரியகந்தை, இறக்குவானை ஊடாக மாதம்பையை அடைகிறது. ஏ-17 நெடுஞ்சாலையின் மொத்த தூரம் 143.93 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-18 நெடுஞ்சாலை (இலங்கை)

ஏ-18 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது நோனாகமையையும் பெல்மடுல்லையையும் இணைக்கிறது.

ஏ-18 நெடுஞ்சாலை சியம்பலாகொடை, எம்பிலிபிட்டிய, மாதம்பை, கஹவத்தை ஊடாக பெல்மடுல்லையை அடைகிறது. ஏ-18 நெடுஞ்சாலையின் மொத்த தூரம் 87.69 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-19 நெடுஞ்சாலை (இலங்கை)

ஏ-19 நெடுஞ்சாலை என்பது இலங்கையிலுள்ள ஒரு முதற்தர பிரதான வீதி ஆகும். இது பொல்கஹாவெலயையும் கேகாலையையும் இணைக்கிறது. ஏ-19 நெடுஞ்சாலையின் மொத்த தூரம் 11.67 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-20 நெடுஞ்சாலை (இலங்கை)

ஏ-20 நெடுஞ்சாலை என்பது இலங்கையிலுள்ள ஒரு முதற்தர பிரதான வீதி ஆகும். இது அனுராதபுரத்தையும் ரம்பவெவையும் இணைக்கிறது.

ஏ-20 நெடுஞ்சாலையின் மொத்த தூரம் 14.48 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-21 நெடுஞ்சாலை (இலங்கை)

ஏ-21 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது கேகாலையையும் கரவன்னலையையும் இணைக்கிறது. ஏ-21 நெடுஞ்சாலை மொரத்தோட்டை, ருவான்வெலை ஊடாக கரவன்னலையை அடைகிறது. ஏ-21 நெடுஞ்சாலையின் மொத்த தூரம் 42.12 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-22 நெடுஞ்சாலை (இலங்கை)

ஏ-22 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது பசறையையும் மொனராகலையையும் இணைக்கிறது.

ஏ-22 நெடுஞ்சாலை படல்கும்புறை ஊடாக மொனராகலையை அடைகிறது. ஏ-22 நெடுஞ்சாலையின் மொத்த தூரம் 34.11 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-23 நெடுஞ்சாலை (இலங்கை)

ஏ-23 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது வெல்லவாயையையும் கும்பலாவெவையும் இணைக்கிறது.

ஏ-23 நெடுஞ்சாலை எல்லை ஊடாக கும்பலாவெவையும் அடைகிறது. ஏ-23 நெடுஞ்சாலையின் மொத்த தூரம் 30.57 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-24 நெடுஞ்சாலை (இலங்கை)

ஏ-24 நெடுஞ்சாலை இலங்கையிலுள்ள ஒரு முதற்தர பிரதான வீதி. இது மாத்தறையையும் அக்குரசையையும் இணைக்கிறது.

ஏ-24 நெடுஞ்சாலை தெளியாலிலை ஊடாக அக்குரசையை அடைகிறது. ஏ-24 நெடுஞ்சாலையின் மொத்த தூரம் 20.11 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-25 நெடுஞ்சாலை (இலங்கை)

ஏ-25 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது சியம்பலான்டுவையையும் அம்பாறையையும் இணைக்கிறது.

ஏ-25 நெடுஞ்சாலை பல்லேவெவை, வட்டினாகலை, தமன்னை ஊடாக அம்பாறையை அடைகிறது. ஏ-25 நெடுஞ்சாலையின் மொத்த தூரம் 57.12 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-27 நெடுஞ்சாலை (இலங்கை)

ஏ-27 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது அம்பாறையையும் மகா ஓயாவையும் இணைக்கிறது.

ஏ-27 நெடுஞ்சாலை உகணை, பக்கியெல்லை, அரந்தளாவை ஊடாக மகா ஓயாவை அடைகிறது. ஏ-27 நெடுஞ்சாலையின் மொத்த தூரம் 57.92 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-28 நெடுஞ்சாலை (இலங்கை)

ஏ-28 நெடுஞ்சாலை இலங்கையிலுள்ள ஒரு முதற்தர பிரதான வீதி. இது அநுராதபுரத்தையும் பதனியாயையும் இணைக்கிறது.

ஏ-28 நெடுஞ்சாலை தலவலை, தம்பட்டகமை, மகல்கடவெலை, கல்கமுவை, அம்பன்பொலை, தளதகமை ஊடாக பதனியாயை அடைகிறது. ஏ-28 நெடுஞ்சாலையின் மொத்த தூரம் 80.52 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-29 நெடுஞ்சாலை (இலங்கை)

ஏ-29 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது கொரவைப்பொத்தானையையும் வவுனியாயும் இணைக்கிறது.

ஏ-29 நெடுஞ்சாலை கெப்பிட்டிக்கொல்லாவை, மடுகந்தை ஊடாக வவுனியாவை அடைகிறது. ஏ-29 நெடுஞ்சாலையின் மொத்த தூரம் 46.02 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-30 நெடுஞ்சாலை (இலங்கை)

ஏ-30 நெடுஞ்சாலை இலங்கையிலுள்ள ஒரு முதற்தர பிரதான வீதி. இது வவுனியாவையும் பறையனாலங்குளத்தையும் இணைக்கிறது.

ஏ-30 நெடுஞ்சாலை பூவரசங்குளம், பனிச்சைக்குளம் ஊடாக பறையனாலங்குளத்தை அடைகிறது. ஏ-30 நெடுஞ்சாலையின் மொத்த தூரம் 35.80 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-31 நெடுஞ்சாலை (இலங்கை)

ஏ-31 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது அம்பாறையையும் காரைதீவையும் இணைக்கிறது.

ஏ-31 நெடுஞ்சாலை சம்மாந்துறை ஊடாக காரைதீவை அடைகிறது. ஏ-31 நெடுஞ்சாலையின் மொத்த தூரம் 24.14 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-32 நெடுஞ்சாலை (இலங்கை)

ஏ-32 நெடுஞ்சாலை இலங்கையிலுள்ள ஒரு முதற்தர பிரதான வீதி. இது மன்னாரையும் நாவற்குழியையும் இணைக்கிறது.

ஏ-32 நெடுஞ்சாலை திருக்கேதீஸ்வரம், பாலமடு, வெள்ளாங்குளம், பல்லவராயன்கட்டு, சுண்ணாவில், பூநகரி, அறுகுவெளி ஊடாக நாவற்குழியை அடைகிறது. ஏ-32 நெடுஞ்சாலையின் மொத்த தூரம் 98.37 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-33 நெடுஞ்சாலை (இலங்கை)

ஏ-33 நெடுஞ்சாலை இலங்கையிலுள்ள ஒரு முதற்தர பிரதான வீதி ஆகும். இது யா-எலவையும் யக்கலையையும் இணைக்கிறது.

ஏ-33 நெடுஞ்சாலை கம்பகா ஊடாக யக்கலையை அடைகிறது. ஏ-33 நெடுஞ்சாலையின் மொத்த தூரம் 17.02 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-34 நெடுஞ்சாலை (இலங்கை)

ஏ-34 நெடுஞ்சாலை இலங்கையிலுள்ள ஒரு முதற்தர பிரதான வீதி. இது மாங்குளத்தையும் முல்லைத்தீவையும் இணைக்கிறது.

ஏ-34 நெடுஞ்சாலை கருப்பட்டமுறிப்பு, ஒட்டிசுட்டான், முள்ளியவளை ஊடாக முல்லைத்தீவை அடைகிறது. ஏ-34 நெடுஞ்சாலையின் மொத்த தூரம் 49.25 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
ஏ-35 நெடுஞ்சாலை (இலங்கை)

ஏ-35 நெடுஞ்சாலை இலங்கையிலுள்ள ஒரு முதற்தர பிரதான சாலையாகும். இது பரந்தனையும் முல்லைத்தீவையும் இணைக்கிறது.

ஏ-35 நெடுஞ்சாலை வெள்ளிக்கண்டல், புதுக்குடியிருப்பு ஊடாக முல்லைத்தீவை அடைகிறது. ஏ-35 நெடுஞ்சாலையின் மொத்த தூரம் 52.13 கிலோ மீட்டர்கள் ஆகும்.

உசாத்துணை

வெளி இணைப்புகள் 
 வீதி அபிவிருத்தி அதிகாரசபை
 துறைமுகங்கள், நெடுஞ்சாலைகள் அமைச்சு
அக்கராகாரம்

ஸ்பெயின், அரேபியா, ஜெர்மனி, எகிப்து, கனடா போன்ற நாடுகளிலும் வங்க தேசத்திலும் பயிராகும் இந்த மூலிகைக்கு அக்கார்கரா, ஸ்பானிஷ் பெல்லிடோரி, அக்கரம் எனப் பல்வேறு பெயர்கள் உண்டு. இந்தியாவில் உத்தரப் பிரதேசம், இமாச்சலப் பிரதேசம், காஷ்மீர், மேற்கு வங்கம் போன்ற இடங்களில் இதனை முக்கிய மூலிகையாகப் பயிர் செய்கிறார்கள். அக்கராகாரம் வேர் காற்றோட்டம் உள்ள இடங்களில் பரப்பி நன்கு உலர்த்தி, பதப்படுத்தப்பட்டு, மருந்தாகப் பயன்படுத்தப்படுகிறது. உலர்ந்த நிலையில் உள்ள இந்த வேர் நாட்டு மருந்துக் கடைகளில்  கிடைக்கும்.

பெயர் 
இத்தாவரமானது அக்கிராகாரம், அக்கராகாரம் என்ற பெயர்களால் அழைக்கப்படுகிறது. ‘கார்ப்புச் சுவை’ கொண்ட மூலிகை என்பதால் இது அக்கர‘காரம்’ என்று பெயர் பெற்றது.

விளக்கம் 
இதன் மலர்கள் மஞ்சள் நிறப் புள்ளிகள் தூவப்பட்டது போலக் காட்சி தரும். இது, மிகச் சிறிய பூப்பந்தோடு உருவகப்படுத்தக்கூடியதுபோல இருக்கும். இந்த செடியானது ஒரு சிறு செடியினமானமாகும். இது காரமான வேர்களைக் கொண்டிருக்கும்.

மேற்கோள்கள் 

மூலிகைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
சூரியகாந்திக் குடும்பம்
ஏ. லாசர்

ஏ. லாசர் ஓர் இந்திய அரசியல்வாதி. இவர் தமிழ்நாடு சட்டமன்றத்திற்கு, பெரியகுளம் சட்டமன்றத் தொகுதியிலிருந்து இந்திய பொதுவுடமைக் கட்சி (மார்க்சியம்) சார்பாக 2011 இல் நடைபெற்ற தேர்தலில் தேர்ந்தெடுக்கப்பட்டார்.

மேற்கோள்கள் 

தேனி மாவட்ட நபர்கள்
வாழும் நபர்கள்
தேனி அரசியல்வாதிகள்